open-index/open-wikipedia-markdown huggingface dataset:
טורפ (ארכיטקטורה)

250px|ממוזער|שמאל|טורפ
**טורפ (שוודית: Torp)** הוא בית כפרי קטן ופשוט האופייני לנוף הכפרי של שוודיה. מבנים מסוג זה נמצאים בדרך כלל ליד יערות או בשטחים חקלאיים, ולעיתים קרובות הם צבועים בצבע אדום כהה עם מסגרות חלונות ופינות לבנות. מראה זה הפך לאחד הסמלים המוכרים ביותר של התרבות והנוף הכפרי השוודי.

## מאפיינים אדריכליים
הטורפ הוא מבנה קטן יחסית, בדרך כלל בית עץ פשוט המשמש למגורים כפריים. רבים מן הבתים ממוקמים בקצה יער או בסביבה טבעית, ולעיתים מוקפים בשדות או שטחים פתוחים. המבנה נועד להיות פונקציונלי ופשוט, בהתאם לאורח החיים הכפרי.

אחד המאפיינים הבולטים של הטורפ הוא צבעו. בתים רבים צבועים בצבע אדום עמוק עם פרטים לבנים, בעיקר סביב החלונות, הדלתות ופינות המבנה. שילוב זה יוצר מראה מסורתי שמזוהה עם שוודיה.

## מקור הצבע האדום
הצבע האדום של הטורפים קשור לצבע מסורתי בשם **Falu Rödfärg** (“האדום של פאלון”). צבע זה התפתח כתוצר לוואי של כריית נחושת במכרה **Stora Kopparberget** בעיר פאלון. במהלך עיבוד עפרות הנחושת נוצר משקע אדמדם עשיר בתחמוצות ברזל, שנקרא **rödmull** (“אדמה אדומה”).

החומר נחשב בתחילה לפסולת, אך התגלה כי עץ שנחשף אליו נשמר היטב ואינו נרקב. בעקבות כך החלו להשתמש בו להכנת צבע להגנה על מבני עץ.

## הכנת הצבע
הצבע המסורתי הוכן על ידי בישול הרודמול עם שמן פשתן, קמח שיפון ומים. התערובת יצרה צבע עמיד וזול יחסית שניתן היה להכין במקום. תכונותיו הגנו על העץ מפני ריקבון ופגעי מזג האוויר, ולכן הוא נעשה נפוץ במיוחד בקרב תושבי הכפר.

## משמעות תרבותית
הטורפ האדום עם העיטורים הלבנים הפך עם הזמן לדימוי תרבותי מוכר של שוודיה. הוא מופיע בשירים, בתיאורים ספרותיים ובייצוגים של החיים הכפריים במדינה. הביטוי השוודי **“den röda lilla stugan”** (“הקוטג' האדום הקטן”) משמש לעיתים קרובות כדי לתאר את הבית הכפרי האידיאלי.

כיום, אף שהצבע כבר אינו מיוצר באופן ביתי כפי שהיה בעבר, מבנים רבים בשוודיה עדיין צבועים בצבע האדום המסורתי, והטורפ נשאר אחד הסמלים הבולטים של האדריכלות הכפרית במדינה.

## קישורים חיצוניים

## הערות שוליים

קטגוריה:טיפוסי מבנים
קטגוריה:שמות משפחה דניים
קטגוריה:בית מגורים צמוד קרקע
ESCAPADE

**ESCAPADE** (ראשי תיבות של **Escape and Plasma Acceleration and Dynamics Explorers**) היא משימת נאס"א לחקר מאדים, במסגרתה שוגר זוג גשושיות לחקר המגנטוספירה של מאדים והאינטראקציה שלה עם רוח השמש. המשימה מבוצעת בהובלת אוניברסיטת קליפורניה בברקלי. העלות הכוללת של המשימה נאמדת בכ-75 מיליון דולר.

## תיאור המשימה
הגשושיות נבנו על ידי חברת Rocket Lab, ומערכות ההנעה סופקו על ידי חברת Arianespace מצרפת. לאספקת חשמל הותקן על כל גשושית זוג פאנלים סולאריים, ולצורכי תקשורת הותקנה אנטנה בקוטר של כ-60 ס"מ.

לצרכים מדעיים הותקנו על הגשושיות מספר מכשירים, בהם מגנטומטר למדידת שדה מגנטי עד עוצמה של כ-1000 ננוטסלה, מכשיר למדידת שדה חשמלי בתחום אנרגיות של 20–20,000 אלקטרון וולט ומכשירים נוספים לחקר פלזמה בסביבת מאדים. פיתוח המכשירים בוצע בשיתוף פעולה בין מספר אוניברסיטאות בארצות הברית.

השיגור בוצע ב-11 בנובמבר 2025 מנמל החלל קייפ קנוורל באמצעות משגר ניו גלן של חברת בלו אוריג'ין. לאחר השיגור הועברו הגשושיות לנקודת לגראנז' של מערכת השמש–כדור הארץ. עד לעזיבת נקודה זו בוצעו מספר תצפיות באמצעות מערכת Visible and Infrared Observation System שהותקנה על הגשושיות.

הגשושיות יתחילו את טיסתן לכיוון מאדים בסוף שנת 2026. משך הטיסה צפוי להימשך כ־11 חודשים, ובמהלכה מתוכננים מספר תיקוני מסלול. לאחר ההגעה לסביבת מאדים יופרדו הגשושיות זו מזו. הן קיבלו את השמות Blue ו-Gold, לכבוד צבעי אוניברסיטת קליפורניה בברקלי. במשך כשישה חודשים לאחר ההגעה יבוצעו שינויים במסלול סביב מאדים לצורך מיקום מיטבי למדידות. משך הפעילות המתוכנן של הגשושיות הוא כ־3 שנים.

## קישורים חיצוניים
* 

* תיאור המשימה

קטגוריה:משימות לחקר מאדים
קטגוריה:2025 בארצות הברית
הגנת הגאלים בידי ורקינגטוריקס

"**הגנת הגאלים בידי ורקינגטוריקס**" (בצרפתית: "**La défense des Gaules par Vercingétorix**") הוא ציור שמן על בד מאת הצייר הצרפתי תאודור שאסריו משנת 1855. היצירה משתייכת לציור ההיסטורי של המאה ה-19 ומתארת סצנה מן המאבק בין הגאלים לרומאים. הציור צויר בתקופת הרומנטיזם ומשקף את נטייתה של האמנות באותה תקופה לעסוק בנושאים היסטוריים דרמטיים ובדמויות גיבורים מן העבר. מדובר ביצירה מונומנטלית בגודלה, המתארת את המנהיג הגאלי ורקינגטוריקס כמפקד צבאי המוביל את עמו בקרב.

## תיאור היצירה
הקומפוזיציה מאורגנת בצורת פירמידה, שבראשה ניצבת דמותו של ורקינגטוריקס. הוא מתואר כלוחם רכוב על סוס, המרים גבוה את זרועו הימנית ומניף חנית. מיקומו בראש המבנה הקומפוזיציוני מדגיש את תפקידו כדמות המרכזית וכגיבור הסצנה.

לפניו מתקדמת קבוצה של לוחמים גאלים האוחזים בכלי נשק שונים ובהם פגיונות, כידונים וקשתות. הלוחמים משתתפים בעימות האלים המתואר בציור, ובמהלך ההסתערות הם מדלגים מעל חבריהם שנפלו בקרב. בקדמת היצירה מתוארים חיילים רומיים שנפלו או גוססים לאחר הקרב, והלוחמים הגאלים דורכים על גופותיהם במהלך ההתקדמות.

משני צדדי הסצנה מופיעות נשים העומדות על גבי החומות הגבוהות של העיר גרגוביה. הן מתוארות כשהן ניצבות מעל החומה וצופות במתרחש בזירת הקרב שמתחתיהן.

## רקע היסטורי
הציור נוצר בשנת 1855 ומשתייך לשליש השלישי של המאה התשע־עשרה. הוא צויר בטכניקת שמן על בד וממדיו גדולים במיוחד: גובהו 533 סנטימטרים ורוחבו 400 סנטימטרים, ואילו עם המסגרת מגיעים ממדיו לכ־575 על 452 סנטימטרים.

היצירה חתומה ומתוארכת בפינה השמאלית התחתונה של הציור, שם מופיעה הכתובת:

T-RE CHASSERIAU - 1855.

## פרשנות
הקומפוזיציה הפירמידלית של הציור מדגישה את מעמדו של ורקינגטוריקס כמנהיג וכדמות הגיבורה של הסצנה. הצבתו בראש המבנה הקומפוזיציוני, כשהוא רכוב על סוס ומניף חנית, יוצרת מוקד חזותי ברור שסביבו מתארגנת כל סצנת הקרב.

היצירה מתארת סצנה היסטורית הכוללת מגוון דמויות ואלמנטים הקשורים לקרב: לוחמים גאלים, חיילים רומיים, סוסים, כלי נשק וגופות של לוחמים שנפלו. נוכחותן של נשים על חומות העיר מוסיפה ממד נוסף לסצנה וממקמת את הקרב בהקשר של ההגנה על גרגוביה.

## השוואות לציורים אחרים
הציור משתייך למסורת ציורי ההיסטוריה של המאה התשע־עשרה. סוג זה של ציור עסק באירועים היסטוריים ובדמויות מן העבר והציג אותם באמצעות קומפוזיציות גדולות ורבות דמויות.

## תולדות היצירה
היצירה הוצגה בתערוכה העולמית שנערכה בפריז בשנת 1855. בהמשך הוצגה גם בתערוכת מאה השנים לאמנות הצרפתית שנערכה בפריז בשנת 1889.

הציור נרכש על ידי המדינה עבור הקרן הלאומית לאמנות עכשווית. בשנת 1861 הופקד תחילה בספרייה בעיר קלרמון-פראן, ובשנת 1890 הועבר בהפקדה למוזיאון האמנות רוז'ה־קיוּיוֹ בעיר. כיום נשמר הציור במוזיאון זה. 

## הערות שוליים

קטגוריה:ציורי היסטוריה
קטגוריה:ציורי שמן
קטגוריה:ציורי עירום
קטגוריה:ציורים מהמאה ה-19
קטגוריה:ציורי מלחמה
שנג'ואו 22

**שנג'ואו 22** (בסינית מפושטת: **神舟二十二号**; בפין-יין: **Shénzhōu èrshí’èr-hào**; תרגום מילולי: "ספינת האל 22") היא משימת חלל  סינית לתחנת החלל טיינגונג, שהחלה ב-25 בנובמבר 2025. באופן חריג החללית שוגרה במשטר לא מאוייש. המשימה מתוכננת לשישי חודשים. זוהי המשימה ה-11 של סין לתחנת טיאנגונג, ומיועדת לצוות TG-9.

## רקע
משימת "שנג'ואו 22" היא חלק מתוכנית החלל המאוישת של סין (China Manned Space Program - CMSA), שמטרתה להקים ולתפעל את תחנת החלל טיינגונג (Tiangong, "ארמון השמיים"). התחנה, שהושלמה בשנת 2022, כוללת את מודול הליבה טיאנחה (Tianhe), ושני מודולי מעבדה: וונטיאן (Wentian) ומנגטיאן (Mengtian). היא מתוכננת לפעול למעלה מעשר שנים בגובה מסלול נמוך של 340–450 ק"מ.

החללית היית המיועדת לשיגור באפריל 2026 ועד אז לשמש חללית חירום. בעקבות גילוי נזק בחללית שנג'ואו 20 הוחלט שצוות תחנת החלל יחזור לכדור הארץ בחללית אחרת ויש להקדים שיגור חללית "שנג'ואו 22". תהליך הכנות לשיגור קוצר מ-30 ימים ל-16. ב-25 בנובמבר חללית שוגרה לחלל ובאותו יום התחברה לתחנת החלל טיינגונג. עם החללית הגיע אספקה נוספת לצוות תחנת החלל. כמו כן על ספינתה היה ציוד לבדיקת חלון פגום בחללית שנג'ואו 20 וחלקי חילוף.

בעקבות שיגור חללית נוצרה חריגה מנהלי בטיחות. לפי שעה בידי סינים אין חללית משגר לשיגור חללית חירום נוספת. נעשים מאמצים להלשמת בניית משגר בהתאם.

צוות תחנת החלל מתוכנת לחזו רבחללית באביב 2026.
## קישורים חיצוניים

* דו"ח משימה: שנג'ואו 21 – Spacefacts
* משימת חירום
* אתר רשמי של CMSA (בסינית)

קטגוריה:חלליות סיניות
קטגוריה:תוכנית שנג'ואו
קטגוריה:2025 ברפובליקה העממית של סין
BYD סיל

**BYD סיל** (באנגלית: **BYD Seal**; במנדרינית: **比亚迪海豹**) היא מכונית סדאן חשמלית המיוצרת על ידי חברת BYD Auto הסינית.

הדגם הוצג בשנת 2022, הוא הדגם השני בסדרת "Ocean Series" של החברה ומבוסס על פלטפורמת e-Platform 3.0.

## מערכת הנעה
הדגם מצויד בסוללת Blade Battery מסוג ליתיום-ברזל-פוספט (LFP) בקיבולת של 61.4 קוט"ש או 82.5 קוט"ש.

המכונית תומכת בטעינה:
* טעינה ביתית AC בהספק של עד 7–11 קילוואט.
* טעינה מהירה DC בהספק של עד 110–150 קילוואט.

טעינה מהירה יכולה להטעין את הסוללה מ-30% ל-80% בתוך כ-30 דקות.

טווח הנסיעה נע בין 550 ל-700 קילומטרים לפי תקן CLTC, בהתאם לגרסה.

## בטיחות
הדגם קיבל 5 כוכבים במבחני הבטיחות של יורו NCAP בשנת 2025 ובמבחני ANCAP ו-ASEAN NCAP.

תוצאות המבחנים:
* הגנה על מבוגרים: 89%
* הגנה על ילדים: 87%
* הגנה על הולכי רגל: 82%
* מערכות בטיחות אקטיביות: 76%

## מתחרות
* אקספנג P7
* טסלה מודל 3
* יונדאי איוניק 6

## קישורים חיצוניים

* סיל: המשפחתית של BYD שהחליטה להשתולל, מגזין אוטו, באתר YouTube
* מכונית סדאן חשמלית חדשה הגיעה לארץ, ויש לה 530 כ"ס: השקת BYD Seal בישראל, באתר PassportNews

## הערות שוליים

קטגוריה:מכוניות חשמליות
קטגוריה:דגמי מכוניות שהושקו ב-2022
קטגוריה:מכוניות סדאן
קטגוריה:כלי רכב המיוצרים בסין
קטגוריה:BYD: מכוניות חשמליות
Cat's in the Cradle

"**Cat's in the Cradle**" (בעברית: "**החתול בעריסה**") הוא שיר פולק רוק מאת הזמר-יוצר האמריקאי הארי צ'אפין, מתוך אלבום האולפן הרביעי שלו, "Verities & Balderdash", שיצא לאור ב-1974. השיר הגיע בדצמבר 1974 לראש מצעד הבילבורד הוט 100 בארצות הברית. השיר הפך לשיר המזוהה עם צ'אפין ועם מוזיקת הפולק רוק. הגרסה של צ'אפין הייתה מועמדת לפרס גראמי לשנת 1975 לביצוע הפופ הווקאלי הטוב ביותר של גבר, ונכנסה להיכל התהילה של הגראמי בשנת 2011.

## אודות השיר
השיר מספר על אבא שעסוק מדי בעבודתו מכדי לבלות עם בנו, למרות שהבן מעריץ אותו ומבטיח שיגדל להיות כמוהו. כשהבן מסיים את לימודיו במכללה, הוא דוחה את הצעת אביו לבלות איתו ובמקום זאת מבקש את מפתחות הרכב. בבית האחרון, האב שפרש לגמלאות, מתקשר לבנו הבוגר ומבקש שיבוא לבקר אותו, אך הבן עסוק מדי בעבודתו ובמשפחתו, והאב מבין שבנו אכן גדל להיות כמוהו.

מילות השיר מבוססות על שיר שכתבה אשתו של צ'אפין, סנדרה "סנדי" גסטון; השיר עצמו הושפע מהקשר המורכב בין בעלה הראשון, ג'יימס קאשמור, לאביו, ג'ון, פוליטיקאי שכיהן כמושל רובע ברוקלין. 

## השיר במצעדים

## תארים

## גרסת Ugly Kid Joe

בשנת 1992, להקת הרוק הכבד האמריקאית Ugly Kid Joe הקליטה גרסת כיסוי לשיר, בשם "**Cats in the Cradle**" (ללא גרש), באלבום הבכורה שלה, "America's Least Wanted". האלבום זכה להצלחה מסחרית, והפך ללהיט טופ 10 במדינות רבות. קליפ הווידאו של השיר, בוים על ידי המאייר, הצלם והבמאי האמריקאי מאט מהורין.

### ביצועים
השיר הגיע למקום השישי *ב*מצעד הבילבורד הוט 100, למקום השלישי במצעד Billboard Album Rock Tracks ולמקום ה-11 במצעד Top 40/Mainstream. הסינגל נמכר ב-500,000 עותקים בארצות הברית, וזכה באלבום זהב מאיגוד תעשיית ההקלטות האמריקאי (RIAA).

בקנדה, השיר זכה במקום הראשון במצעד הסינגלים של The Record, ובמקום האחד עשר במצעד RPM 100 Hit Tracks. השיר זכה במקום הראשון, גם במצעד הסינגלים האווסטרלי, והגיע לטופ 5 באיסלנד, אירלנד, נורווגיה, ניו זילנד, שוודיה ושווייץ. בבריטניה, השיר הגיע למקום השביעי במצעד הסינגלים הבריטי.

### ביצועים במצעדים

### תארים

## גרסאות כיסוי נוספות
* הזמר והמעבד המוזיקלי האמריקאי ריי קוניף, הקליט גרסה באלבום "Laughter In The Rain" משנת 1975.
* הזמרת-יוצרת האמריקאית ג'ודי קולינס, הקליטה גרסה באלבום "Sanity and Grace" משנת 1989.
* הזמר האמריקאי ג'וני קאש, הקליט גרסה באלבום "Boom Chicka Boom" משנת 1990.
* הזמרת-יוצרת ג'ניפר צ'אפין, בתו של יוצר השיר, הארי צ'אפין, הוציאה גרסת כיסוי לשיר מתוך אלבומה "A Song For My Father" משנת 2007.

## קישורים חיצוניים
* 
* 20px "Cat's in the Cradle", באתר המוזיקה Discogs **(באנגלית)**
* 30px "Cat's in the Cradle", באתר המוזיקה Genius **(באנגלית)**
* 20px "Cat's in the Cradle", באתר המוזיקה Spotify **(באנגלית)**
* 44px "Cat's in the Cradle", באתר המוזיקה אפל מיוזיק **(באנגלית)**
* 20px "Cat's in the Cradle", באתר המוזיקה SoundCloud **(באנגלית)**
* "Cat's in the Cradle", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אלקטרה רקורדס
קטגוריה:סינגלים בהוצאת מרקורי רקורדס
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:בלדות פופ
קטגוריה:בלדות רוק
קטגוריה:שירים על אבות
קטגוריה:שירים על הורות
קטגוריה:שירים המבוססים על פואמות
קטגוריה:בלדות משנות ה-1970
נלי אליאס

**נלי אליאס** (נולדה ב-14 באוקטובר 1972) היא חוקרת תקשורת ישראלית, פרופסור מן המניין במחלקה לתקשורת באוניברסיטת בן-גוריון בנגב. מחקריה מתמקדים בזיקה שבין הגירה למדיה, צריכת תקשורת בקרב ילדים ובני נוער, ואוריינות דיגיטלית בקרב קבוצות מיעוט.

## ביוגרפיה
אליאס נולדה בברית המועצות בשם נלי צ'אוסובסקי, לפליקס ופולינה. ב-5 בדצמבר 1990, בגיל 18 עלתה עם משפחתה לישראל.

את תאריה האקדמיים רכשה באוניברסיטת תל אביב. בשנת 1996 סיימה תואר ראשון בתקשורת ובסוציולוגיה ואנתרופולוגיה, ובשנת 1999 סיימה תואר שני בתקשורת. בשנת 2004 קיבלה תואר דוקטור מהחוג לתקשורת באוניברסיטת תל אביב. עבודת הדוקטורט שלה, שנכתבה בהנחיית פרופ' דפנה למיש, עסקה בתפקיד של תקשורת המונים בתהליך ההשתלבות של עולים מברית המועצות לשעבר ומהגרים מגרמניה בישראל.

## קריירה אקדמית
אליאס הצטרפה לסגל המחלקה לתקשורת באוניברסיטת בן-גוריון בנגב. בשנת 2018 הועלתה לדרגת פרופסור מן המניין. לאורך השנים כיהנה כראש המחלקה לתקשורת וכחוקרת אורחת במוסדות בינלאומיים. מחקריה פורסמו בכתבי העת המובילים בתחום התקשורת וההגירה.

## מחקרים נבחרים
מחקריה של פרופ' אליאס, שחלקם המוקדמים פורסמו תחת השם Nelly Elias-Chausovsky מתמקדים במספר תחומים:
* **הגירה ומדיה:** ניתוח השימוש בתקשורת ככלי לעיצוב זהות בקרב מהגרים.
* **ילדים ונוער בעידן הדיגיטלי:** חקר הרגלי הצריכה של מסכים בקרב פעוטות ובני נוער והשפעתם על הקשר עם ההורים.
* **תקשורת ובריאות:** צריכת מידע רפואי בקרב קהילות מהגרים.

## פרסומים נבחרים

* '''Coming Home: Media and Returning Diaspora in Israel and Germany''' (2008)
* Ethnic Minorities and Media in the Holy Land
* Elias, N., & Lemish, D. (2009). Spinning the web of identity: the roles of the internet in the lives of immigrant adolescents. *New Media & Society*.


## קישורים חיצוניים
* נלי אליאס, גוגל סקולר

## הערות שוליים

קטגוריה:חוקרות תקשורת המונים ישראליות
קטגוריה:חוקרי תקשורת המונים ישראלים
קטגוריה:סגל אוניברסיטת בן-גוריון בנגב: תקשורת
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1990
קטגוריה:עולים בשנות ה-1990
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1972
קטגוריה:ישראלים שנולדו ב-1972
בי ווי די סיל U

**בי ווי די סיל U** (באנגלית: **BYD Seal U**; במנדרינית: **比亚迪宋**) היא מכונית חשמלית המיוצרת על ידי חברת בי ווי די הסינית.

בשוק הסיני נמכר הדגם בשם BYD Song Plus ובאוסטרליה, ניו זילנד, תאילנד והפיליפינים, משווק בשם BYD Sealion 6.

הרכב מיוצר משנת 2020 ושייך לסדרת רכבי הפנאי Song של החברה, הקרויה על שם שושלת סונג.

## מערכת הנעה

### בנזין
גרסת הבנזין שווקה בין השנים 2020–2021 בלבד וכללה מנוע טורבו בנפח 1.5 ליטר בהספק של כ־182 כוחות סוס, ותיבת הילוכים כפולת מצמדים בת שבעה הילוכים.

### היברידית־נטענת (DM-i)
הגרסה הושקה בסין במרץ 2021 ושווקה במספר גרסאות עם טווח נסיעה חשמלי משתנה:

* 51 ק"מ
* 75 ק"מ
* 110–112 ק"מ
* 150–160 ק"מ
ממוזער|הגרסה ההיברידית נטענת
בחלק מהגרסאות נוספה גם הנעה כפולה, עם מנוע בנזין טורבו ומערכת הנעה חזקה יותר. הדגם משלב בין מנוע בנזין בנפח 1.5 ליטר לבין מנוע חשמלי, ומשתמש בטכנולוגיית DM-i של BYD, שמיועדת לשפר את צריכת הדלק ולאפשר טווח נסיעה כולל ארוך.

### חשמלית מלאה (EV)
הושקה בסין באפריל 2021 ובהמשך, בגרסת היצוא Seal U EV, הוצעו שתי גרסאות עיקריות:

* EV 520 עם סוללה בקיבולת 71.8 קוט"ש, טווח של עד 420 ק"מ לפי WLTP
* EV 605 עם סוללה בקיבולת 87.04 קוט"ש, טווח של עד 500 ק"מ לפי WLTP

שתי הגרסאות הן בעלות הנעה קדמית.

## בטיחות
הדגם קיבל ציון של חמישה כוכבים במבחני הבטיחות של יורו NCAP בשנת 2023.
ממוזער|תא הנהג
תוצאות המבחן היו:

* הגנה על מבוגרים: 90%
* הגנה על ילדים: 86%
* הגנה על הולכי רגל: 83%
* מערכות בטיחות אקטיביות: 77%

גם גרסת BYD Sealion 6 קיבלה חמישה כוכבים במבחני ANCAP.

## קישורים חיצוניים

* BYD סיל U - מבחן דרכים (חשמלי), מגזין אוטו, באתר YouTube
* 

## הערות שוליים

קטגוריה:מכוניות חשמליות
ויז'ן וייב

**ויז'ן וייב** (באנגלית: ****) היא חברת החזקות ציבורית הנסחרת בנאסד"ק, העוסקת ברכישה והשבחה של חברות טכנולוגיה בתחום הביטחוני. החברה הוקמה ב-2024 והחלה להיסחר ביולי 2025 (נסחרת במדד S&P Total Market Index). יו"ר החברה הוא דאגלס דייוויס, לשעבר סמנכ"ל באינטל, ומנכ"ל החברה הוא אדיר סבג, שכיהן לפני כן כנציג החברה בישראל.

בוועדה המייעצת של החברה נמנים אליעזר (צ'ייני) מרום - מפקד חיל הים הישראלי לשעבר, נד ל. סיגל - שגריר ארה"ב לבהאמה לשעבר ובן אוורט - חבר הפרלמנט בריטי לשעבר.

מטה החברה שוכן בהוליווד שבקליפורניה. מטה החברה בישראל שוכן במודיעין.

**רכישות מרכזיות:**

* בדצמבר 2025 רכשה החברה את סולאר דרון - חברה בת של בלייד ריינג'ר הציבורית, בעסקת מניות בשווי של כ-21.6 מיליון דולר. החברה הנרכשת עוסקת בפתרונות ניקוי פאנלים סולארים באמצעות רחפנים.
* בינואר 2026 חתמה החברה עם חברת סייברוואן הנסחרת בנאסד"ק, על מזכר הבנות לרכישת כ-20% ממניות האחרונה, בתמורה ל-2.75 מיליון $. סייברוואן עוסקת בפיתוח מערכת למניעת תאונות דרכים, כתוצאה משימוש בטלפון סלולרי.

* בפברואר 2026 רכשה החברה את השליטה (51%) בחברת סי.אם. קומפוזיט מטיריאלס בע"מ, לפי שווי של 50 מיליון דולר. סי.אם. קומפוזיט מטיריאלס עוסקת בייצור חומרים מרוכבים ועיבוד שבבי לתעשיות הביטחוניות בישראל, בכלל זה לכיפת ברזל, טילי ברק 8 ואחרות, ובעלת היקף מכירות של כ-50 מיליון ש"ח.

באוקטובר 2025 נחתם הסכם שיתוף פעולה עם הסטארט-אפ הישראלי PVML, שמתמחה בהגנה על מידע רגיש תוך כדי שימוש בבינה מלאכותית.

בינואר 2026 ויז'ן וייב החלה להעניק חסות למועדון הכדורסל הפועל חיפה מהליגה הלאומית. זאת לאחר שהבעלים של המועדון, אדיר סבג, קידם את ההתקשרות בין הצדדים.

## קישורים חיצוניים
* 

## הערות שוליים

קטגוריה:חברות הנסחרות בנאסד"ק
קטגוריה:חברות החזקות אמריקאיות
הכוחות המזוינים בגיאנה הצרפתית

**הכוחות המזוינים בגיאנה הצרפתית** (בצרפתית: **Forces armées en Guyane**; בראשי תיבות: **FAG**) הם הפיקוד הבין-זרועי של הכוחות המזוינים של צרפת האחראי על הגנת הריבונות הצרפתית במחוז שמעבר לים גיאנה הצרפתית ועל שיתוף הפעולה הצבאי באזור הקריביים. המפקדה ממוקמת כ-7,000 ק"מ מצרפת המטרופוליטנית.

## משימות
פעילות הכוחות מתמקדת בהגנה על האינטרסים הלאומיים של צרפת ואירופה בגיאנה, תוך התמודדות עם תנאי שטח מורכבים הכוללים 1,100 ק"מ של גבולות יבשתיים, רצועת חוף קשה לניווט ויער גשם טרופי.
* הגנה קבועה על מרכז החלל ואתר השיגור בקורו. כ-50 חיילים מאבטחים את האתר בשגרה, ומספרם עולה ל-350–400 בעת שיגורים או פעילויות רגישות.
* מיגור כריית זהב פיראטית הפוגעת בסביבה ובכלכלה.
* פיקוח על דיג בלתי חוקי במים הטריטוריאליים, הכולל תפיסת כלי שיט וציוד וביצוע בקרות על מכסות ורשתות דיג.
* מוכנות לפריסה מבצעית במקרה של אסונות טבע ותרגילים רב-לאומיים באזור הקריביים.

## מבנה וסדר כוחות
הפיקוד (COMSUP FAG) כולל כ-2,100 אנשי צבא וכ-200 אזרחים, המורכבים מהזרועות הבאות:

#### צבא היבשה (Armée de Terre)
* רגימנט חיל הרגלים הימי ה-9 (9e RIMa) – מוצב בקאיין.
* רגימנט חיל הרגלים הזר ה-3 (3e REI) – מוצב בקורו ובמערב הגיאנה.

#### הצי הצרפתי (Marine Nationale)
* בסיס ימי ב-Dégrad des Cannes המפעיל ספינות סיור וסירות משמר חופים.

#### חיל האוויר והחלל (Armée de l'Air et de l'Espace)
* בסיס אווירי 367 הכולל טייסת תובלה (מסוקי פומה, פנק ומטוסי Casa)
* מרכז בקרה צבאי הממוקם במרכז החלל.

### הכשרה ואימון
במסגרת הרגימנט הזר ה-3, פועל המרכז לאימון ביער משווני (CEFE) בראז'ינה (Régina). המרכז הוקם ב-1986 ונחשב לאחד מארבעת "בתי הספר לג'ונגל" המוכרים בעולם. הוא משמש להכשרת יחידות צרפתיות וזרות בלוחמת ג'ונגל ובהישרדות בתנאי יער טרופי. בנוסף, פועל בגיאנה שירות צבאי מותאם (SMA), המיועד להכשרה מקצועית וחברתית של צעירים מקומיים מתנדבים.

## גלריה

קובץ:Air Base 367 (14672457756).jpg
קובץ:H225M Caracal Airbus A400M Atlas.jpg
קובץ:F-RBAD (15454061924).jpg
קובץ:F-RARF (11411267123).jpg
קובץ:Mossberg 500.jpg


## קישורים חיצוניים

## הערות שוליים

קטגוריה:צרפת: צבא וביטחון
קטגוריה:גיאנה הצרפתית
חאבי יאברס

**חאבייר "חאבי" יָאבְּרֵס אקפוסיטו** (בספרדית: **Javier "Javi" Llabrés Expósito**; נולד ב-11 בספטמבר 2002) הוא כדורגלן ספרדי המשחק בעמדת הקיצוני השמאלי במיורקה מהלה ליגה.

## קריירה
יאברס נולד באינקה שבספרד וגדל במחלקת הנוער של מיורקה. ב-29 בנובמבר 2020 הוא ערך את הופעת הבכורה שלו במיורקה ב', ששיחקה אז בליגה הספרדית הרביעית.

את הופעת הבכורה שלו בקבוצה הבוגרת של מיורקה מלה ליגה ערך ב-1 בדצמבר 2021 בניצחון על חימנסטיקה סגוביאנה במסגרת גביע המלך. ב-2 בינואר 2022 ערך יאברס את הופעת הבכורה שלו בלה ליגה במשחק מול ברצלונה.

ב-18 בינואר 2023 הושאל יאברס למיראנדס מהליגה הספרדית השנייה עד לסיום העונה. הוא כבש את שערו המקצועי הראשון ב-17 באפריל 2023 בניצחון 2–1 על לבאנטה. ביולי 2023 חזר למיורקה מהלה ליגה והפך לשחקן קבוע בסגל הקבוצה הבוגרת.

ב-17 בינואר 2025 הושאל יאברס פעם נוספת, הפעם לאלדנסה מהליגה הספרדית השנייה עד תום עונת 2024/2025.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני מיורקה
קטגוריה:כדורגלני מיראנדס
קטגוריה:ספרדים שנולדו ב-2002
הכוחות המזוינים באזור דרום האוקיינוס ההודי

**הכוחות המזוינים באזור דרום האוקיינוס ההודי** (בצרפתית: **Forces armées dans la zone sud de l'océan Indien**; בראשי תיבות: **FAZSOI**) הם כוחות הריבונות של צבא צרפת המוצבים בראוניון ובמיוט. תפקידם העיקרי הוא הגנה על הטריטוריה הלאומית הצרפתית, אבטחת האזורים הכלכליים הבלעדיים (EEZ) וניהול שיתוף פעולה צבאי אזורי בדרום האוקיינוס ההודי.

## משימות
הכוחות פועלים באזור אחריות קבוע (ZRP) הכולל 14 מדינות (10 בדרום אפריקה ו-4 במערב האוקיינוס ההודי) ופריסה על פני 11 איים, בהם: ז'ואן דה נובה, אירופה ואיי גלורייז.
* שמירת נוכחות קבועה באיים מבודדים ואבטחת נתיבי השייט.
* מאבק בדיג בלתי חוקי, לחימה בפיראטיות ופיקוח על הגירה בלתי חוקית (בדגש על אזור מיוט).
* הגשת עזרה לאוכלוסייה אזרחית בעת אסונות טבע באזור.
* הפעלת מרכזי אימון ללוחמה טרופית (CATR) ולוחמה ימית (CIAN).

## מבנה וארגון
הפיקוד (COMSUP FAZSOI) מנוהל על ידי קצין בדרגת גנרל המשמש גם כמפקד בסיס ההגנה של ראוניון-מיוט. הכוח מונה כ-1,600 אנשי צבא וכ-300 אזרחים, המחולקים בין הזרועות:

### צבא היבשה (Armée de Terre)
* רגימנט הצנחנים הימי ה-2 (2e RPIMa): ממוקם בראוניון (סן-פייר).
* גדודי לגיון הזרים במיוט (DLEM): ממוקם בדזאודזי, מיוט.

### הצי הצרפתי (Marine nationale)
* בסיס ימי "Port des Galets" (ראוניון): משמש נמל בית לשתי פריגטות מעקב ("Nivôse" ו-"Floréal"), ספינת רב-משימות ("Champlain"), ספינת סיור קוטבית ("L'Astrolabe") וספינת סיור ("Malin").
* בסיס ימי מיוט: מתמקד במאבק בהגירה בלתי חוקית ומפעיל ספינות משמר חופים וסירות התערבות מהירות.

### חיל האוויר (Armée de l'Air)
* יחידה אווירית 181 (DA 181): ממוקמת בנמל התעופה רולאן גארוס בראוניון, ומפעילה את טייסת התובלה ET50 המצוידת בשני מטוסי CASA CN-235.

### שירות צבאי מותאם (SMA)
בדומה למחוזות אחרים מעבר לים, פועל באזור ה-SMA (רגימנט בראוניון וקבוצה במיוט). יחידות אלו אמונות על הכשרה מקצועית וחברתית של צעירים מקומיים, והן כפופות לפיקוד המבצעי (COMSUP) רק במקרי חירום ובכפוף לבקשת המושל (Préfet).

## הערות שוליים

קטגוריה:ראוניון
קטגוריה:מיוט
קטגוריה:צרפת: צבא וביטחון
הכוחות המזוינים באנטילים

**הכוחות המזוינים באנטילים** (בצרפתית: **Forces armées aux Antilles**; בראשי תיבות: **FAA**) הם כוחות הריבונות של הכוחות המזוינים של צרפת המוצבים במחוזות שמעבר לים מרטיניק וגוואדלופ, וכן באיים סן מרטן וסן ברתלמי. הפיקוד מהווה זרוע בין זרועית מרכזית בזירה הקריבית, הפועלת בתיאום עם הכוחות בגיאנה הצרפתית (FAG) על פני אזור אחריות קבוע (ZRP) המשתרע על פני כ-13.6 מיליון קמ"ר.

## משימות
#### פעילות הכוחות מתמקדת בהגנה על אזרחי צרפת ושטחה, תוך דגש על משימות ימיות ואוויריות:
* מאבק בסחר בסמים, משימה מרכזית המבוצעת בשיתוף פעולה בינלאומי, בעיקר עם סוכנות ה-JIATF-South של ארצות הברית.
* מוכנות גבוהה לפינוי אזרחים והגשת סיוע באזורים מוכי אסונות טבע.
* שיטור ימי, פיקוח על דיג (Police des pêches) ומשימות חיפוש והצלה.
* תמיכה ביציבות האזורית וביצוע תרגילים משותפים עם מדינות אמריקה הלטינית והקריביים.

## מבנה וסדר כוחות
הפיקוד (COMSUP FAA) מנהל כ-1,200 אנשי צבא ואזרחים, המחולקים לשלושה מרכיבים:

### המרכיב היבשתי
* **רגימנט חיל הרגלים הימי ה-33 (33e RIMa):** מוצב במרטיניק (עם פלוגת מילואים בגוואדלופ). היחידה מפעילה גם את המרכז לאימון ימי ובחורש (CNEF).

### המרכיב הימי
* **הבסיס הימי בפור-דה-פראנס (Fort Saint Louis):** משמש נמל בית לשתי פריגטות מעקב ("Ventôse" ו-"Germinal"), ספינת סיוע וסיוע רב-משימתית ("Dumont D’Urville"), וספינת סיור ("La Combattante"). בגוואדלופ מוצבת ספינת סיור של הז'נדרמריה הימית.

### המרכיב האווירי
* **הקוטב האווירונאוטי המדינתי (PAE):** ממוקם בלה למנטין (Le Lamentin). זהו מבנה בינמשרדי המשמש כמרכז לוגיסטי לקליטת תגבורות אוויריות מצרפת או מגיאנה. הוא מארח מסוקי "פנתר" ו"דופין" של הצי הלאומי.

### הצבת הכוחות
בדומה לשאר כוחות הריבונות, ה-FAA פועלים בשילוב של סגל פיקודי קבוע (MLD) וכוחות מבצעיים מתחלפים (MCD) .הסגל הקבוע מנהל את המפקדות, הבסיסים הימיים והלוגיסטיקה לתקופות של 2–3 שנים. לעומת זאת, פלוגות לוחמות מהרגימנט ה-33 וצוותי אוויר נשלחים מצרפת המטרופוליטנית לסבבים של ארבעה חודשים. הם מאיישים את יחידות הקצה המבצעיות ומשתמשים בציוד המאוחסן מראש (Pre-positioned) בבסיסי מרטיניק וגוואדלופ לצורך תגובה מהירה למשברים אזוריים.

## הערות שוליים

קטגוריה:מרטיניק
קטגוריה:סן מרטן
קטגוריה:גוואדלופ
קטגוריה:צרפת: צבא וביטחון
הכוחות המזוינים בקלדוניה החדשה

**הכוחות המזוינים בקלדוניה החדשה** (בצרפתית: **Forces armées en Nouvelle-Calédonie**; בראשי תיבות: **FANC**) הם כוחות הריבונות של הכוחות המזוינים של צרפת המוצבים בטריטוריה מעבר לים של קלדוניה החדשה וואליס ופוטונה. הפיקוד מהווה את נקודת המשען האסטרטגית העיקרית של צרפת בזירת האוקיינוס השקט, בשיתוף פעולה עם הכוחות בפולינזיה הצרפתית (FAPF).

## משימות
ה-FANC פועלים באזור אחריות קבוע (ZRP) הכולל את קלדוניה החדשה, ואליס ופוטונה, וכן תיאום ביטחוני עם ניו זילנד, ונואטו, פיג'י, טונגה ואיי שלמה. המשימות כוללות:
* אבטחת הטריטוריה הלאומית והאינטרסים הצרפתיים במרחב האווירי והימי (כולל ה-EEZ).
* מאבק בהברחות, שיטור דיג ושמירה על איכות הסביבה.
* פעולות חילוץ והצלה במקרי אסונות טבע (ציקלונים) במסגרת הסכמי FRANZ עם אוסטרליה וניו זילנד.
* השתתפות בפורומים בינלאומיים לביטחון (כגון ברית ה-QUAD האזורית הכולל את ארצות הברית, אוסטרליה וניו זילנד).

## מבנה וסדר כוחות
הפיקוד (COMSUP FANC) מנהל כ-1,450 אנשי צבא וכ-200 אזרחים, המתחלקים בין הזרועות:

### רכיב היבשה
* **רגימנט חיל הרגלים הימי של האוקיינוס השקט (RIMaP-NC)**: מוצב בבסיסים פלום (Plum), נומאה ונאנדאי (Nandaï). היחידה מפעילה גם את **המרכז לאימון קומנדו ימי (CINC)**.

### רכיב הצי
* **הבסיס הימי בנומאה**: מארח את פריגטת המעקב "Vendémiaire", ספינת סיור מעבר לים "Auguste Bénébig", וכוח הגנה של נחתי צי (Fusiliers marins) המוצבים בסבב.
* **זרוע האוויר של הצי**: מפעילה שני מטוסי סיור ימי מדגם "Gardian" מבסיס חיל האוויר טונטוטה.

### רכיב האווירי
* **בסיס אוויר 186 (BA 186)**: ממוקם בטונטוטה (Tontouta) ומפעיל את טייסת התובלה ET52, המצוידת בשני מטוסי CASA CN-235 ושלושה מסוקי פומה.

### כוח אדם
הכוחות מופעלים במודל הסבבים (MCD) במתכונת המשלבת סגל קבוע (MLD) וכוחות מתחלפים (MCD):
* **סגל קבוע**: קצינים ונגדים המוצבים בבסיסי נומאה וטונטוטה לתקופות ארוכות ומנהלים את התשתית הפיקודית והלוגיסטית.
* **יחידות סבב (Tournantes)**: פלוגות חי"ר מהרגימנטים בצרפת המטרופוליטנית ויחידות נחתי צי נשלחות לסבבים של ארבעה חודשים. כוחות אלו מאיישים את היכולת המבצעית המיידית של ה-RIMaP-NC ושל יחידות ההגנה בנמלים.

בנוסף, פועל בטריטוריה שירות צבאי מותאם (RSMA-NC) בקומיאק ובקונה, המכשיר מתנדבים מקומיים לשילוב מקצועי.

## קישורים חיצוניים

## הערות שוליים

קטגוריה:צרפת: צבא וביטחון
קטגוריה:קלדוניה החדשה
ח'דיג'ה סקפי

**חַ'דִיגֶ'ה סַקַפִי** (בפרסית: **خدیجه ثقفی**, בתעתיק מדויק: **ח'דיג'ה ת'קפי**; 1915/1916 – 21 במרץ 2009) הייתה מהפכנית איראנית ואשתו של רוחאללה ח'ומייני, המנהיג העליון של איראן.

## ביוגרפיה
סקפי נולדה בשנת 1915 או 1916 בטהראן, בתו של חאג' מירזא מוחמד סקפי טהראני, איש דת וסוחר.

סקפי הפכה לכלה ילדה של רוחאללה ח'ומייני בן ה-29 בשנת 1929 או 1931. נולדו להם שבעה ילדים משותפים, אם כי רק חמישה מהם שרדו את ילדותם. המשפחה התגוררה בקום עד גלותו של חומייני ב-1964. בנם  מת בעיראק ב-1977 בגלות, בעוד בנם השני אחמד מת מדום לב ב-1995.

במהלך נישואיהם, סקפי נשארה מאחורי הקלעים ולא נחשפה לציבור, אם כי היא תוארה כתומכת נלהבת בהתנגדותו של בעלה לשאה, מוחמד רזא פהלווי. אכבר האשמי רפסנג'אני, נשיא איראן לשעבר, כינה את סקפי התומכת "הקרובה והסבלנית ביותר" של בעלה.

סקפי נפטרה בטהראן ב-21 במרץ 2009, בגיל 93, לאחר מחלה ממושכת. אלפים השתתפו בהלווייתה באוניברסיטת טהראן, כולל המנהיג העליון דאז עלי ח'אמנאי והנשיא דאז מחמוד אחמדינז'אד. היא נקברה לצד בעלה ובנה במאוזוליאום של רוחאללה ח'ומייני.

## הערות שוליים

קטגוריה:רוחאללה ח'ומייני
קטגוריה:נשים איראניות
קטגוריה:איראניות שנולדו במאה ה-20
קטגוריה:איראניות שנפטרו במאה ה-21
קטגוריה:איראנים שנפטרו ב-2009
מינאב

**מינאב** (בפרסית: **ميناب**) היא עיר בדרום איראן לאורך חוף הים של מפרץ עומאן ב של , בפרובינציית הורמוזגאן, איראן, המשמשת כבירת הנפה והמחוז. היא העיר השנייה בגודלה בפרובינציה שלה, אחרי בנדר עבאס.

## היסטוריה
היסטורית, ארדשיר הראשון מזוהה כמי שהחל בבניית העיר. עם זאת, תושבי העיר טוענים שהיא נבנתה מוקדם יותר על ידי שתי אחיות, ביבי מינו וביבי נזנין. טירת מינאב היא המבנה העתיק היחיד שעדיין בעיר, וזאת מאחר שהיא נמחקה בפלישה מונגולית.

### המאה העשרים ואחת
ב-28 בפברואר 2026, בזמן מבצע שאגת הארי, נפגע בית ספר יסודי לבנות בעיר מטיל. על פי גורמים איראניים, נהרגו במקום לפחות 180 בני אדם. כוחות צבא ארצות הברית פתחו בחקירה פנימית, וב-5 במרץ 2026 אישרו מקורות צבאיים כי ארצות הברית ככל הנראה ביצעה את התקיפה, על סמך קואורדינטות לא מעודכנות שנמסרו על ידי סוכנות ביון ההגנה.

## דמוגרפיה
השפה הרשמית של מינאב היא פרסית.

בזמן מפקד האוכלוסין הלאומי של 2006, אוכלוסיית העיר מנתה 54,623 נפשות ב-11,224 משקי בית. ב-2011 נמנו בעיר 63,229 נפשות ב-15,172 משקי בית. ב-2016 נמנו בה 73,170 נפשות ב-19,023 משקי בית.

תושבי העיר הם ממוצא ערבי, פרסי, בלוצ'י ואפריקאים שמדרום לסהרה.

## גיאוגרפיה
### אקלים
במינאב אקלים מדברי חם. טמפרטורת המקסימום הממוצעת בקיץ היא 37 מעלות צלזיוס, בעוד שבחורף טמפרטורת המינימום עשויה לרדת ל-19 מעלות. כמות המשקעים השנתית היא כ-124 מילימטרים. רמת הלחות בעיר משתנה כל השנה, כאשר אוגוסט הוא החודש הלח ביותר עם 58% לחות, ומאי הוא החודש הכי פחות לח עם 45%.

### חקלאות
ממוזער|200px|אזור מינאב מתאים לחקלאות, וקיימים בו גידולי פירות הדר, פירות קיץ ותמרים.
במינאב יש כמות נרחבת של גידולי פירות הדר, תמרים, דגנים, עגבניות, תפוזים ומנגו, הודות לתנאים הטבעיים הנוחים באזור.

## קישורים חיצוניים

* טירת מינאב
* קניון קשם, מינאב

## הערות שוליים

קטגוריה:הורמוזגאן
קטגוריה:איראן: ערים
פאכדשת

**פאכדשת** (בפרסית: **پاكدشت**) היא עיר בנפה המרכזית של , פרובינציית טהראן, איראן, המשמשת כבירת הנפה והמחוז. בשנת 1989, הכפר פאכדשת התמזג עם הכפרים ממאזאן (مامازن) וקוהה (قوهه) ויצר את העיר.

## היסטוריה
בעת העתיקה היו מספר יישובים כפריים במישור ריי באזור פאכדשת, ליד העיר העתיקה ריי. בסביבות שנת 1300-1250 לפני הספירה התפתחה באזור תרבות של קרמיקה. במאה השביעית האזור נכבש על ידי הערבים. במאה השמינית כבר היו בו כמה כפרים גדולים עם אוכלוסייה של יותר מ-10,000 תושבים בכל אחד.

בתקופת השושלת הקאג'ארית, אדמות האזור היו בבעלותם של בני המשפחה המלכותית. בתקופת שושלת פהלווי, רזה שאה כבש מספר כפרים והעביר אותם ליורשו. לאחר המהפכה האסלאמית, בשנת 1998, הוקמה העיר באופן רשמי משילוב של מספר כפרים.

## דמוגרפיה

נכון למפקד האוכלוסין הלאומי של 2006, אוכלוסיית העיר מנתה 126,281 תושבים ב-32,625 משקי בית. מפקד האוכלוסין הבא בשנת 2011 מנה 206,490 תושבים ב-58,257 משקי בית. מפקד האוכלוסין של 2016 מדד את אוכלוסיית העיר ב-236,319 אנשים ב-70,220 משקי בית.

בעיר חיים כמה לאומים שונים, ובהם אזרים, כורדים, לורים ופרסים.

## קישורים חיצוניים

## הערות שוליים

קטגוריה:איראן: ערים
קטגוריה:פרובינציית טהראן: יישובים
בלוק וולקני

[ממוזער|בלוק וולקני ב[הר געש|הר הגעש קוטופקסי , אקוודור.]]
**בלוק וולקני** (באנגלית: **Volcanic block**) הוא שבר סלע שקוטרו עולה על 64 מ"מ  והוא מתפרץ במצב מוצק. בלוקים נוצרים מחומר מהתפרצויות קודמות, או מסלע טבעי מקומי. הם מורכבים מחלקים ישנים יותר של מבנה הר הגעש, למשל: חלקים מהתעלה, כיפות לבה או זרמי לבה ישנים יותר. בלוקים מתהווים גם עקב פגיעה ושבירה של פצצות געשיות . בלוקים יכולים להתרחש גם עקב שיבוש קרום כיפת לבה שנוצר מעל פתח וולקני במהלך התפרצות. בהתאם להקשר הספציפי, גאולוגים מסוימים מעדיפים למיין אגרגטים לפצצות ולקניות, בלוקים וולקניים או ברקציה וולקנית. פצצות ובלוקים הם בדרך כלל גדולים מ-32 מ"מ, אף על פי שפצצות נפלטות במצב מותך והופכות למעוגלות עם התמצקותן. בלוקים מתפרצים כשברים מוצקים בעלי זווית או תת-זווית. עם הצטברותם, בלוקים יוצרים ברקציה, שהם שברים מוצקים בעלי זווית גדולה מ-64 מ"מ.

בלוקים הם כמעט תמיד בעלי זווית עד תת-זווית ובעלי מבנה שווה-ממדי בערך. אם סלע האם הוא לבה מצופה זרימה, חומר משקע או סלעים מטמורפיים בצורת שיסט, הבלוקים עשויים להיות בעלי צורה דמוית לוח. במקרים אחרים, בלוקים שמקורם בעומקים גדולים עשויים להידמות לחלוקי נחל מלוטשים שחוקים על ידי מים והם מרוצפים עקב פלודיזציה והובלה כלפי מעלה. בלוקים יכולים להיות עצומים ויכולים להיות מועברים למרחקים גדולים מהפתח הגעשי. התפרצות קילאוואה, הוואי, בשנת 1924 העיפה סלעים במשקל של עד 14 טון; והר הגעש וזוב באיטליה העיף בלוקים במשקל של 3-2 טון למרחקים של 100–200 מטר.

## ביאורים

## הערות שוליים

קטגוריה:התפרצויות געשיות
יופיטר ואיו

**יופיטר ואיו** הוא ציור מאת האמן האיטלקי מתקופת הרנסאנס הגבוה אנטוניו דה קורג'ו, שצויר בסביבות שנת 1530. כיום הוא מוצג במוזיאון לתולדות האמנות בווינה, אוסטריה.

## היסטוריה
סדרת "אהבותיו של יופיטר" נוצרה לאחר הצלחת הציור ונוס וקופידון עם סאטיר. קורג'ו צייר בסך הכול ארבעה בדים, אם כי ייתכן שתוכננו גם נוספים.

במהדורה הראשונה של ספרו חיי האמנים, הביוגרף של אמנות הרנסאנס המאוחר ג'ורג'ו וזארי מזכיר רק שניים מהציורים: "לדה והברבור" (כיום בגלריית הציורים גמלדה-גאלרי בברלין) וציור אחד של ונוס (כנראה "דנאה" שנמצא כיום בגלריה בורגזה ברומא). עם זאת, הוא הכיר אותם רק מתיאורים שסיפק ג’וליו רומאנו. וזארי מציין כי מזמין היצירות, הדוכס פדריקו גונזגה השני ממנטובה, רצה להעניק אותן במתנה למלך ספרד ולקרל החמישי, קיסר האימפריה הרומית הקדושה. העובדה ששתי היצירות האחרות, "גנימדס הנחטף בידי הנשר" ו"יופיטר ואיו", נמצאו בספרד במהלך המאה ה-16 מרמזת שהן היו חלק מאותה סדרה.

היסטוריון האמנות הבריטי ססיל גולד הציע שפדריקו הזמין את הציורים של איו ושל גנימדס לעצמו, ורק לאחר מות הדוכס בשנת 1540 הם נמסרו לקרל החמישי, אולי לרגל נישואי בנו של המלך, פיליפ. חוקרים אחרים שיערו שפדריקו הזמין אותם עבור חדר אובידיוס בארמון פלאצו טה שלו.

הבד (הציור) נמצא בווינה כבר משנות ה-1610 המוקדמות, כאשר הוא מוזכר באוספי בית הבסבורג הקיסריים יחד עם הציור של גנימדס.

## תיאור היצירה
הסצנה של "יופיטר ואיו" שואבת השראה מן היצירה הקלאסית מטמורפוזות של אובידיוס. איו, בתו של אינכוס  – המלך הראשון של ארגוס – מפותה בידי יופיטר (זאוס במיתולוגיה היוונית), המסתתר מאחורי עננים כדי להימנע מזעמה של יונו הקנאית (הרה במיתולוגיה היוונית). יופיטר נמשך לעיתים קרובות לנשים אחרות והתחפש בצורות שונות כדי להסתיר את הרפתקאותיו; פעם אחת הופיע כברבור, פעם אחרת כנשר, ובציור זה הוא אינו ממש משנה צורה אלא עוטף את עצמו בענן כהה, אף על פי שמדובר באור יום בהיר.

הוא מחבק את הנימפה, ופניו בקושי נראים מעל פניה. איו מושכת אליה את ידו המעורפלת והעשויה כעשן של יופיטר בתשוקה מאופקת בקושי. זהו ציור חושני, המתאר אחד מרבות מאהבותיו של האל. אכן, דוכס מנטובה, פדריקו גונזגה, רצה להציב את הציור ואת היצירות הנלוות לו בחדר שהוקדש לאהבותיו של יופיטר.

ראוי לציון הניגוד בין דמותו החמקמקה והלא־חומרית של יופיטר, לבין החושניות הגופנית של גופה של איו, המוצגת כשהיא שקועה בהתלהבות אירוטית שמקדימה במידה מסוימת את יצירותיהם של ברניני ורובנס.

## קישורים חיצוניים

## הערות שוליים

קטגוריה:ציורים המבוססים על מטמורפוזות
קטגוריה:המוזיאון לתולדות האמנות בווינה: ציורים
קטגוריה:ציורים המבוססים על המיתולוגיה היוונית
קטגוריה:ציורי שמן
קטגוריה:ציורי עירום
קטגוריה:ציורים מהמאה ה-16
לאר (איראן)

**לאר** (בפרסית: **لار**) היא עיר ב של , בפרובינציית פארס, איראן, המשמשת כבירת הנפה והמחוז.

## דמוגרפיה
תושבי לאר הם .

בזמן מפקד האוכלוסין הלאומי של 2006, אוכלוסיית העיר מנתה 51,961 נפשות ב-12,891 משקי בית. ב-2011 נמנו בעיר 65,451 נפשות ב-16,528 משקי בית. ב-2016 נמנו בה 62,045 נפשות ב-18,578 משקי בית.

## היסטוריה
העיר נקראה במקור בשמה "לאר" על שם האדם שייסד אותה. לאר הוא גם שמו של אחד מגיבוריו של שאהנאמה המיתולוגי. בסביבות המאות ה-16 וה-17, בתקופת , לאר הייתה תחנה מרכזית בין פנים איראן למפרץ הפרסי.

בתחילת המאה ה-17 היגרו  לחצי האי ערב באזור המפרץ הפרסי במספרים משמעותיים. אלו הגיעו בעיקר לקטר, איחוד האמירויות, בחריין וכוויית. לחלקם שמות משפחה כמו "לארי" או "א-לארי" ושמות משפחה שבטיים רבים אחרים.

## תרבות
העיר לאר מחולקת לשני אזורים:
* העיר החדשה (**شهر جدید**, בתעתיק: שהר ג'דיד),
* העיר העתיקה (**شهر قدیم**, בתעתיק: שהר קדים)

העיר החדשה נבנתה לאחר רעידת האדמה של 1960, והיא מאכלסת כיום את רוב האוכלוסייה העירונית. היא נחשבת למודרנית מבחינת ההנדסה התחבורתית והאזרחית שלה, ולמשל, דרכים ללא מוצא הן נדירות בה מאוד.

בעיר העתיקה נמצא בזאר קיסרייה, שהוקם במאה ה-15, בתקופה שלפני השושלת הספווית. הבזאר הוצעה כאתר מורשת עולמית של אונסק"ו ב-9 באוגוסט 2007.

## תחבורה
שמאל|ממוזער|220x220 פיקסלים|
מכיוון שמשרד הכבישים והתחבורה וכמה מרכזים אחרים ממוקמים בעיר, נבנה כביש מהיר בינה לבין . הכביש בן שישה נתיבים ויש בו תאורה חזקה ובנייה איכותית, אך עלות הבנייה מגיעה מקיצוץ כמעט בכל התקציבים האחרים לתיקונים ולסלילת כבישים באזור, הנמצאים גם הם תחת פיקוח מחלקת הכבישים והתחבורה של לאר.

בלאר נמצא  המספק טיסות יומיות ליעדים באזור המפרץ הפרסי, כולל לטהראן, לדובאי, לכווית, לדוחא, לשארג'ה ועוד.

## אקלים
בלאר אקלים מדברי חם. שלג בעיר הוא אירוע נדיר מאוד, אך עם זאת נרשם בפברואר 2017 אירוע שלג לראשונה מזה 50 שנה.

## גלריה

## ראו גם
* פרובינציית פארס
* ערים באיראן

## קישורים חיצוניים

* גרש – מידע על היסטוריה, נתונים דמוגרפיים ותמונות של אזור זה

## הערות שוליים

קטגוריה:פרובינציית פארס: יישובים
קטגוריה:איראן: ערים
ראש אייל

"**ראש אייל**" (1949–1947) הוא פסל מאת מרדכי גומפל.

## תיאור
הפסל "ראש אייל", נוצר על ידי מרדכי גומפל נוצר בתקופה בה עזב האמן את קיבוצו, שדה נחום, בעקבות נישואיו. הפסל, העשוי אבן, מציג ראש חיה. תיאור הראש הוא מסוגנן, ומדגיש את קווי המתאר ואת הנפחים של חלקי הראש.

גומפל היה מקורב באותה עת אל יצחק דנציגר, ורוחו השפיעה על גומפל כמו גם על פסלים ישראלים רבים. הבחירה בחיה סמלית, וסגנון הפיסול המונומנטלי של הראש, מקרב את דמות זו אל האמנות הכנענית. כמו דנציגר, גם גומפל ביקש להרחיק את עצמו מן הזיהוי של קבוצה זו, בעיקר בפן האידאולוגי, אף על פי שיצירות שלו הודפסו בכתב העת הכנעני "אלף".

ב-1989 נרכש הפסל לאוסף מוזיאון ישראל. אז נוצרה גם מהדורה של יציקות ברונזה של הפסל.

## גלריה

File:YBZ.0884A.0588.0064.jpg|גומפל בביתו וברקע הפסל "ראש אייל" (יולי 1954), תצלום מאת ורנר בראון


## קישורים חיצוניים
* ראש אייל, באתר מוזיאון ישראל

## הערות שוליים

קטגוריה:פיסול ישראלי
קטגוריה:פסלים (יצירות)
קטגוריה:מוזיאון ישראל: פסלים
קטגוריה:הכנענים
אלסיו לישי

**אלסיו לישי** (באיטלקית: **Alessio Lisci**; נולד ב-4 בנובמבר 1985) הוא כדורגלן עבר ומאמן כדורגל איטלקי המאמן את קבוצת אוססונה מהלה ליגה.

## קריירת אימון
לישי נולד ברומא והחל את קריירת האימון שלו במחלקות הנוער של לאציו. ב-15 בדצמבר 2020 הוא מונה למאמן קבוצת המילואים של לבאנטה, לבאנטה ב', ששיחקה אז בליגה הספרדית השלישית.

ב-30 בנובמבר 2021 מונה לישי למאמן הזמני של הקבוצה הבוגרת של לבאנטה מהלה ליגה. ב-7 בדצמבר 2021 הוא קיבל את המינוי כמאמן קבוע עד תום העונה, אך לא הצליח למנוע את נשירת הקבוצה לליגה הספרדית השנייה וסיים את תפקידו ב-30 ביוני 2022.

ב-8 ביוני 2023 מונה לישי למאמנה של מיראנדס מהליגה הספרדית השנייה. הוא הבטיח את הישארות הקבוצה בליגה. לקראת עונת 2025/2026 מונה למאמן אוססונה המשחקת בלה ליגה.

## קישורים חיצוניים

## הערות שוליים

קטגוריה:מאמני כדורגל איטלקים
קטגוריה:מאמני אוססונה
קטגוריה:איטלקים שנולדו ב-1985
רגואל

המלאך רגואל מוזכר בחנוך א' כמלאך השומר על הצדק, הסדר וההרמוניה, ונחשב כמפקח על חוק האלוהים למען מלאכים ואנשים כאחד. אחראי גם על לשמור שכל מלאך עושה את עבודתו לצד הטוב ביותר. לעיתים מזוהה עם הענקת הדין ונקמה אלוהית. פירוש שמו הוא "רע-אל" (חבר של אלוהים) ולעיתים הוא מזוהה עם השם המקראי רעואל, אבל לפעמים גם נקרא אקראסיאל או רקואל. במסורות מסוימות הוא מכונה מלאך הדיבור כשם שהוא משתמש במסרים נקיים וכוחן של המילים כדי להשיב הרמוניה.

הוא מתואר כאחד משבעת המלאכים האחראים על "עולם הזוהר" (ספר חנוך א' פרק כ' פסוק ד') ובהמשך גם נאמר שהוא אחראי על הענשת מלאכים שסרחו והשגחתם (ספר חנוך א' פרק כ"ג פסוק ד')

לפעמים הוא נקשר למי שנקם את נקמת ה' או המפקח ארבע כנפות הארץ. אין לו תפקיד במסורת היהודית ההלכתית או המדרשית המקובלת משום שהוא לא מוזכר בתנ"ך או במקורות חז"ל מרכזיים, אלא במקורות מיסטים ואפוקליפטים שנכתבו בתקופת בית שני. בספר חנוך ב' הוא מוזכר כאחד המלאכים שליוו את חנוך במסעו לשמיים.

בזרמים מיסטים מסוימים הוא מקושר לצבע תכלת, למספר 6 המייצג הרמוניה ואיזון במערכות יחסים ולאבני חן כגון - אקוומרין ולרימר המייצגות בהירות ורוגע. והוא גם נחשב למגן אלו הסובלים מחוסר צדק ותמיד מסייע לפתרון סכסוכים והשבת ההרמוניה. חוקרים מצאו קשר בינו לבין דמויות מהמיתולוגיה הבבלית (ragumu) והשומרית (rig) שגם ייצגו איזון, דיבור וצדק.

ביהדות הוא לא מוזכר משום שחז"ל לא רצה ספרים חיצוניים כמו חנוך א' (שזה איפה שרוב המלאכים מוזכרים) בגלל שספרים כאלה היו פופולריים בעיקר בכתות (כמו כת מדבר יהודה) ופירטו הרבה על היררכית המלאכים ובני האלוהים שחטאו, מה שהסיח את הדעת מהעיקר - שמירת המצוות. בנצרות אין איזכור שלו משום שבשנת 745 לספירה התכנסה מועצה ברומא כדי לדון בכך שהכומר הגרמני אלדברט מפיץ תפילות בהן מוזכרים שמונה מלאכים מספר חנוך לאחר ההתכנסות האפיפיור זכריה הכריז כי כל המלאכים שלא מוזכרים בכתבי הקודש (מלאכים שהם לא רפאל, מיכאל וגבריאל) הם בעצם שדים המתחפשים למלאכים. המטרה של ההכרזה הזאת הייתה למנוע מאנשים לסגוד למלאכים כישויות עצמאיות - משהו שהיה נחשב סטייה מהאמונה או עבודה זרה. 

בשונה מהיהדות או מרוב זרמי הנצרות, בכנסייה האתיופית רגואל נחשב קדוש וחשוב ויש לו אפילו ימי חג וציורים דתיים משום שהכנסייה לא הסכימה עם הדתות המערביות שספר חנוך והמוזכרים בו הם לא חשובים והשאירה את רגואל כקדוש.

קטגוריה:מלאכים
מנחה (מתנה)

[ממוזער|תבליט על במת ה[כס של שלמנאסר השלישי מלך אשור, המציג מִנחה ששלח לו מלך פתינה, הווסאל שלו; הכתובת האכדית שמעל התבליט מתארת את הטובין שנכללו במנחה]]
**מִנחה** היא כסף או טובין שניתן על ידי אדם או מדינה לאדם אחר או מדינה אחרת, לאות הכרה בעליונותו של מקבל המנחה, או כתשלום תמורת הגנה או שלום. באופן עקיף, המנחה מבטאת כבוד או הכרת תודה. מנחה שהוגשה מהנתינים או מממלכות וסאליות הייתה אחד ממקורות ההכנסה העיקריים לממלכות בעת העתיקה.

במקרא באים לידי ביטוי מנהגי מנחה רבים: הגשת מנחה מהנתינים למלכם (כגון אהוד לעגלון), הגשת מנחה של מלך וסאל למלך שאליו הוא כפוף (כגון מלכים שכנים לדוד ושלמה, או מלכי יהודה המאוחרים יותר למלכי אשור), הגשת מנחה לאור שלום מימי משלחת של מלך אחד אל מלך אחר (שאינם ביחסי מרות – כגון בראדך בלאדן לחזקיהו), מנחה מאדם אחד לאחר לאור פיוס (כגון יעקב לעשו), ואף מנחה שמגיש אדם לנביא שממנו הוא מבקש נבואה (כגון נעמן לאלישע). במובן דומה באה המלה האוגריתית המקבילה "מנחת" בכתבי אוגרית. מנהגי המנחות, וכן תכולתן, המתוארים במקרא, מגלים דמיון למנחות המתוארות בטקסטים ובאמנות מצריים ומסופוטמיים בני התקופה. המלה "מנחה" משמשת במקרא אף כשם נרדף לקרבן, לרוב קרבן צמחי (ראו קרבן מנחה); המלה "מנחת" במובן דתי אף מופיעה בכתובות פיניקיות דתיות (כגון הקיפוס של עבדמסכר).

דוגמות היסטוריות בולטות נוספות של מנהגי מנחות כוללות את , שבה, באופן היסטורי, קיבלה סין מנחות מהארצות השכנות, ואת מנגנון קבלת המנחות באימפריה האצטקית.

## קישורים חיצוניים

## הערות שוליים

קטגוריה:פוליטיקה
קטגוריה:דיפלומטיה
קטגוריה:יחסים בין-לאומיים
קטגוריה:פיאודליזם
אדר סראביה

**אדר סראביה ארמסטו** (בספרדית: **Eder Sarabia Armesto**; נולד ב-27 בספטמבר 1980) הוא כדורגלן עבר ומאמן כדורגל ספרדי המאמן את קבוצת אלצ'ה מהלה ליגה.

## קריירת אימון
סראביה נולד בבילבאו וצבר ניסיון כעוזרו של המאמן קיקה סטיין בקבוצות לאס פאלמאס, ריאל בטיס וברצלונה. ב-18 בינואר 2021 הוא מונה לראשונה כמאמן ראשי בקבוצת אנדורה, ששיחקה אז בליגה הספרדית השלישית.

ב-21 במאי 2022 הוא הוביל את אנדורה לעלייה היסטורית לליגה הספרדית השנייה. הוא פוטר מתפקידו ב-25 במרץ 2024.

ב-24 ביוני 2024 מונה סראביה למאמן אלצ'ה מהליגה הספרדית השנייה. לקראת עונת 2025/2026 הוא העפיל עם הקבוצה ללה ליגה.

## קישורים חיצוניים

## הערות שוליים

קטגוריה:מאמני כדורגל ספרדים
קטגוריה:מאמני אלצ'ה
קטגוריה:ספרדים שנולדו ב-1980
מנולו גונסאלס

**חוסה מנואל גונסאלס אלברס** (בספרדית: **José Manuel González Álvarez**; נולד ב-14 בינואר 1979), הידוע בשם **מנולו גונסאלס**, הוא מאמן כדורגל ספרדי וכדורגלן עבר המאמן את קבוצת אספניול מהלה ליגה.

## קריירת אימון
לאחר שאימן שנים רבות בליגות הנמוכות בספרד בקבוצות כמו בדאלונה, אברו ופניה דפורטיבה, גונסאלס מונה ב-3 ביולי 2023 למאמן אספניול ב', ששיחקה אז בהליגה הספרדית הרביעית.

ב-12 במרץ 2024 קודם גונסאלס לתפקיד המאמן הראשי של הקבוצה הבוגרת של אספניול מהליגה הספרדית השנייה, במקומו של לואיס מיגל ראמיס. הוא הצליח להוביל את הקבוצה להעפלה ללה ליגה דרך משחקי הפלייאוף, והמשיך לאמן את הקבוצה בליגה הבכירה, תוך שהוא מאריך את חוזהו במועדון.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מאמני כדורגל ספרדים
קטגוריה:מאמני אספניול
קטגוריה:ספרדים שנולדו ב-1979
אדוארדו קודט

**אדוארדו חרמאן קודט** (בספרדית: **Eduardo Germán Coudet**; נולד ב-12 בספטמבר 1974) הוא מאמן כדורגל וכדורגלן עבר ארגנטינאי, המאמן את קבוצת ריבר פלייט מליגת העל הארגנטינאית.

## קריירת משחק
קודט החל את קריירת המשחק שלו במחלקת הנוער של פלטנסה מליגת העל הארגנטינאית, בה ערך את הופעת הבכורה שלו בבוגרים ב-1993. במהלך הקריירה שיחק בעיקר כקשר בקבוצות בולטות בארגנטינה, ביניהן רוסאריו סנטרל, סן לורנסו וריבר פלייט, עמה זכה במספר אליפויות מקומיות.

בשנת 2002 הוא רשם קדנציה קצרה באירופה כשהושאל לסלטה ויגו מהלה ליגה. בשלהי הקריירה שלו שיחק גם במקסיקו ובארצות הברית, לפני שפרש ממשחק פעיל בשנת 2011 במדי פורט לודרדייל סטרייקרס.

## קריירת אימון
לאחר קריירה ארוכה ככדורגלן החל קודט לאמן ב-15 בדצמבר 2014 את רוסאריו סנטרל מליגת העל הארגנטינאית. בעונת 2018/2019 זכה באליפות ארגנטינה כמאמן ראסינג קלוב.

ב-12 בנובמבר 2020 מונה למאמן סלטה ויגו מהלה ליגה. הוא הדריך את הקבוצה במשך כשנתיים, עד שפוטר ב-2 בנובמבר 2022.

ב-2 בדצמבר 2024 חזר לספרד ומונה למאמן אלאבס מהלה ליגה. הוא אימן את הקבוצה עד ל-3 במרץ 2026, אז הגיע להסכם עזיבה עם המועדון הספרדי על מנת לחתום כמאמנה החדש של ריבר פלייט מליגת העל הארגנטינאית.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מאמני כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני סן לורנסו
קטגוריה:כדורגלני ריבר פלייט
קטגוריה:כדורגלני סלטה ויגו
קטגוריה:כדורגלני פילדלפיה יוניון
קטגוריה:מאמני סלטה ויגו
קטגוריה:מאמני דפורטיבו אלאבס
קטגוריה:מאמני ריבר פלייט
קטגוריה:ארגנטינאים שנולדו ב-1974
פלגרינו מטאראצו

**פלגרינו מטאראצו** (באנגלית: **Pellegrino Matarazzo**; נולד ב-28 בנובמבר 1977) הוא מאמן כדורגל אמריקאי וכדורגלן עבר, המשמש כמאמן של קבוצת ריאל סוסיאדד מהלה ליגה.

## קריירת משחק
מטאראצו נולד בארצות הברית למשפחת מהגרים מאיטליה. הוא שיחק כדורגל באוניברסיטת קולומביה. בשנת 2000 עבר לגרמניה. הוא שיחק כבלם במספר קבוצות בליגות הנמוכות בגרמניה. הוא שיחק בין היתר בפרויסן מינסטר, פ.צ. ויהן וקבוצת המילואים של נירנברג. הוא פרש ממשחק פעיל בשנת 2010.

## קריירת אימון
מטאראצו החל את דרכו כמאמן במחלקת הנוער של נירנברג. בשנת 2017 הוא עבר להופנהיים. הוא שימש שם כמאמן נוער ולאחר מכן כעוזרו של המאמן יוליאן נגלסמן.

ב-30 בדצמבר 2019 מונה מטאראצו למאמן הראשי של קבוצת שטוטגרט מהבונדסליגה. הוא הדריך את הקבוצה עד שפוטר באוקטובר 2022. 

ב-8 בפברואר 2023 חזר מטאראצו להופנהיים מהבונדסליגה, הפעם כמאמן ראשי. הוא סיים את תפקידו במועדון בנובמבר 2024.

ב-20 בדצמבר 2025 עבר מטאראצו לספרד ומונה למאמן ריאל סוסיאדד מהלה ליגה.

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:מאמני כדורגל אמריקאים
קטגוריה:כדורגלני פרויסן מינסטר
קטגוריה:מאמני שטוטגרט
קטגוריה:מאמני הופנהיים
קטגוריה:מאמני ריאל סוסיאדד
קטגוריה:אמריקאים שנולדו ב-1977
איניגו פרס

**איניגו פרס סוטו** (בספרדית: **Iñigo Pérez Soto**; נולד ב-18 בינואר 1988) הוא כדורגלן עבר ומאמן כדורגל ספרדי המשמש כמאמנה של קבוצת ראיו ואייקאנו מהלה ליגה.

## קריירת משחק
פרס נולד בפמפלונה וגדל במחלקת הנוער של אתלטיק בילבאו. ב-28 באוקטובר 2009 ערך את הופעת הבכורה שלו בקבוצה הבוגרת בלה ליגה. 

ב-8 במרץ 2011 הושאל פרס לווסקה מהליגה הספרדית השנייה. בשנת 2013 הושאל למיורקה מהליגה הספרדית השנייה. ב-18 ביולי 2014 עבר לנומנסיה מהליגה הספרדית השנייה. 

ב-2 ביולי 2018 חתם פרס באוססונה מהליגה הספרדית השנייה. הוא עלה איתה בהמשך ללה ליגה ופרש ממשחק פעיל בסיום עונת 2021/2022.

## קריירת אימון
לאחר פרישתו, פרס פנה לאימון. ב-9 ביולי 2022 הוא מונה לעוזרו של המאמן אנדוני איראולה בראיו ואייקאנו מהלה ליגה.

ב-14 בפברואר 2024 מונה פרס למאמן הראשי של ראיו ואיקאנו מהלה ליגה. 

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מאמני כדורגל ספרדים
קטגוריה:כדורגלני אתלטיק בילבאו
קטגוריה:כדורגלני נומנסיה
קטגוריה:כדורגלני אוססונה
קטגוריה:מאמני ראיו ואייקאנו
קטגוריה:ספרדים שנולדו ב-1988
המנהל הכללי ליחסים בינלאומיים ואסטרטגיה (צרפת)

**המינהל הכללי ליחסים בינלאומיים ואסטרטגיה** (בצרפתית: **Direction générale des relations internationales et de la stratégie**, ובראשי תיבות: **DGRIS**) הוא גוף מרכזי במשרד הכוחות המזוינים של צרפת, האחראי על גיבוש האסטרטגיה הביטחונית וניהול הדיפלומטיה הצבאית של המדינה. המינהל פועל תחת סמכותו הישירה של שר הכוחות המזוינים וממלא תפקיד מפתח בתיאום המדיניות הבינלאומית של המשרד אל מול משרד החוץ ואירופה ויתר משרדי הממשלה.

## תפקידים
תפקידו העיקרי של ה-DGRIS להוביל את עבודות הצפי האסטרטגי (Prospective stratégique) עבור צרפת. במסגרת זו המינהל:
* מרכז את התהליכים הנדרשים להכנת "הספר הלבן על ההגנה והביטחון הלאומי" ועדכונו השוטף, תוך סנכרון עם המטה הכללי (EMA) ומינהל ההתחמשות (DGA)
* מבטיח כי קיים קשר הדוק בין האסטרטגיה המדינית של צרפת לבין תוכניות ההתחמשות והתקציב הצבאי הרב-שנתי.
* מגדיר את מסגרת הפעילות הבינלאומית ואת אסטרטגיית ההשפעה של משרד הכוחות המזוינים בעולם.

## מבנה ארגוני
המינהל מחולק לשירותים המתמחים בזירות גאוגרפיות ונושאיות שונות:
* **שירות אירופה, צפון אמריקה ופעולה מולטילטרלית** – אמון על היחסים עם נאט"ו והאיחוד האירופי.
* **שירות ענייני ביטחון בינלאומיים** – מנהל את הקשרים הבילטרליים עם מדינות באפריקה, המזרח התיכון, אסיה ואמריקה הלטינית.
* **שירות ייעודי לאסטרטגיית הגנה וצפי** – עוסק בסוגיות רוחביות כמו מאבק בתפוצת נשק לא קונבנציונלי וקיום קשר רציף עם האקדמיה ומכוני מחקר, ובהם המכון למחקר אסטרטגי של האקדמיה הצבאית (IRSEM) הכפוף למינהל.

## קישורים חיצוניים

## הערות שוליים

קטגוריה:צרפת: צבא וביטחון